Qui és Eulàlia Ramon Estrach?
Eulàlia Ramon Estrach (Barcelona, 21 de novembre de 1959) és una actriu catalana, coneguda per L'amor és estrany (1988), La Mirandolina (1990) i Byron.
Nascuda a Barcelona, l'actriu Eulàlia Ramon s'inicia professionalment com a actriu el 1983, debutant al cinema amb la pel·lícula “Últimas tardes con Teresa” de Gonzalo Herralde. A partir d'aquí comença a treballar amb directors de la talla de Vicente Aranda a “Fanny Pelopaja”, Manuel Iborra a “Caín”, Fernando Fernán-Gómez a “El mar y el tiempo” (Premi Especial del Jurat al Festival de Sant Sebastián) i “Fuera de Juego”, Antonio del Real a “El río que nos lleva”. També amb Montxo Armendáriz, a “Las cartas de Alou” (Concha d'Or al Festival de Sant Sebastià i amb gran repercussió a nivell internacional), amb Marc Recha a “Les mans buidas” i Petit Indi” (ambdues seleccionades a diversos festivals: Cannes, Lorcano..etc). Va treballar també amb Inmanol Uribe a “El rey pasmado”, amb Pilar Miró a “El pájaro de la felicidad”, i amb Carlos Saura a “Dispara!”, “Pajarico”, “Goya a Bordeus” i “El septimo dia” .
A la televisió comença el 1985 fent col·laboracions per a la televisió autonòmica catalana. Roda a Espanya una minisèrie de prestigi de la cadena nord-americana ABC “Harem”, dirigida per Billy Hale. Treballa després en sèries de TVE com “Escalera interior-Escalera exterior”, “Clase media” o “Las aventuras de Pepe Carvalho”, dirigida aquesta última per Adolfo Aristarán. Col·labora també en un capítol de la sèrie “La mujer de tu vida”, produïda per Fernando Trueba, i que dirigeix Emilio Martínez-Lázaro. Participa també al programa de TVE “A media voz”, un espai amb música en directe i esquetxos que compartia amb Óscar Ladoire (director del projecte) i el Gran Wyoming. El següent per a l'actriu és finalitzar per a TVE el rodatge de la sèrie d'ambient yuppie “Para Elisa”. El 1994 comença el rodatge de la sèrie “Truhanes” per a Telecinco.” El 2001 protagonitza també la minisèrie ambientada a la Guerra Civil “Des del balcó”, basada en tres novel·les de Montserrat Roig i dirigida per Jesús Garay per a TV3. Un altre projecte que realitza és una tv movie titulada “Fragments”, dirigida per Judith Colell i produïda per a TV3 i el 2005 roda un episodi de les noves “Historias para no dormir” dirigit per Álex de la Iglesia. Els seus començaments a Teatre van ser performances a Barcelona i és el 1991 quan comença a formar part de la Companyia Nacional de Teatre Clàssic. Protagonitza “La verdad sospechosa”, èxit de taquilla i crítica d'aquell any, de Juan Ruiz de Alarcón i sota la direcció de Pilar Miró, i protagonitza també el muntatge teatral “Tres actos desafiantes”, amb textos de Woody Allen i David Mamet , sota la direcció de José Pascual.
En l'actualitat es troba embarcada en diversos projectes, entre els quals destaquen el seu debut en la direcció de cinema amb el curtmetratge Cuentas divinas, escrit per María Zaragoza.

Com a fotògrafa, ha col·laborat amb l'artista Xavier Mascaró, amb la pintora Pepa Poch i en la selecció d'obres per a la col·lecció Fotosaurios de Carlos Saura. La seva obra s'ha exposat a diversos centres d'exposicions i galeries, com ara el Centro Andaluz de fotografía d'Almeria, la Fundación Antonio Gala de Còrdova, la Casa del Cinema de Sant Petersburg, l'Institut Cervantes de Moscou, la Casa Zavala de Conca, la Spain Now de Londres o l'ambaixada d'Espanya a Abu Dhabi.
Direcció
Curtmetratges
Llargmetratges
Teatre
Televisió
Una actriu catalana.